钦定古今图书集成/明伦汇编/闺媛典/第284卷 > 皇清十七 > 江九皋妻程氏〈汪氏附〉
## 钦定古今图书集成/明伦汇编/闺媛典/第284卷 > 皇清十七 > 江九皋妻程氏〈汪氏附〉

按《扬州府志》：“程氏，仪真太学生江九皋妻。九皋著书好学，赍志早殁。程年二十六，遗女五岁，子湘二龄，氏哀毁不欲生姑慰谕再三，乃强抆泪鞠子。未几翁亡，家中落，程事姑益谨。姑年八十七患疾，程躬进汤药，三月不解，衣不交睫。姑殁，居丧哀戚逾礼，婚嫁皆躬织绩以供其费。九皋侄征，亦力学早亡。妻汪氏年二” 十七，止一稚女。程念其有身，恐孤孑过毁，言于姒，令与同居。越月，汪复生女，不育，恸绝复苏。程为立兄子昶嗣之。相依一室，共励冰操，二十年如一日。太守金镇表其门。